Siniša Mali: Ugovor za "Beograd na vodi" biće transparentan - Gradjevinarstvo.rs\nSiniša Mali: Ugovor za "Beograd na vodi" biće transparentan\n16.03.2015. | Tanjug\nGradonačelnik Beograda Siniša Mali izjavio je da će ugovor za projekat „Beograd na vodi“ biti potpisan u nekoliko narednih nedelja, a detalji ugovora biće transparentni.\nGradonačelnik je objasnio da je u pitanju komercijalni ugovor vredan oko 3,5 milijardi evra, projekat koji će pokrenuti domaću privredu i urediti oko 100 hektara zemlje u centru Beograda.\n- To je komercijalni ugovor i naša država ne daje nikakve garancije i ne snosi rizik da li će stanovi biti prodati ili ne. Imate predprodaju, na osnovu toga osetite tržište – rekao je Mali gostujući na „Televizji Pink“.\nMali je naglasio da će glavni projekat za kule biti završen u roku od četiri do pet meseci i ukazao da je zadovoljan činjenicom da će najveće svetske kompanije biti deo ovog projekta.\nOn je rekao da se u proteklih nekoliko meseci radilo na raščišćavanju terena, da je pomereno 40 brodova, barži i splavova jer je namera da se taj deo grada potpuno očisti od baraka, udžerica i nelegalnih objekata.\nMali je ranije u Kanu najavio da će u okviru projekta „Beograd na vodi,“ na leto početi izgradnja dve rezidencijalne kule od 20 spratove, površine 68.000 metara kvadratnih, a da će ugovor sa firmom „Igl Hils“ (Eagle Hills) iz Abu Dabija biti potpisan u roku od nekoliko narednih nedelja.\n- Prošle godine smo predstavili master plan, dakle početak i ideju izgradnje „Beograda na vodi“, ove godine smo išli veliki korak dalje i prezentovali završni dizajn dve stambene kule koje će početi da se grade tokom leta ove godine – kazao je Mali.\nOn je dodao da je to prvi objekat, a odmah nakon toga sledi izgradnja kule, tržnog centra i jedne poslovne zgrade i jednog hotela, što je prva faza projekta.


Šta se zaista dogodilo u noći petak na subotu\nISTANBUL/ANKARA - Pokušaj vojnog udara u Turskoj, prvi neuspešan, nakon četiri uspešna prethodnih decenija, propao je zahvaljujući pre svega podršci koju je predsednik Redžep Tajip Erdogan dobio od turskog naroda I međunarodne zajednice, ocenjuju danas svetski mediji.\nStrani mediji javljaju da će propast puča u Turskoj ojačati poziciju Erdogana,koji je, kako se navodi, dovoljno dugo na vlasti da je uspeo da izmeni “krvnu slike vojske” I potčini sebi najvažnije vojne strukture.\nUpravo ta podeljenost društva ne isključuje mogućnost ponavljanja sličnog, jer, kako tvrde poznavaoci prilika, “nikad nije gotovo, dok ne bude gotovo”.\nAmbasador BiH u Turskoj, inače, bivši novinar Hajrudin Somun je za bosanske medije komentarisao stanje u toj zemlji dan posle pokušaj puča rekavši da je dobro što udar nije uspeo jer je samo još to “falilo Turskoj” posle migrantske krize I terorističkih napda. Somun je, međutim, rekao da se u ovom trenutku postavlja pitanje kako će Turska izgledati nakon poslednjih događaja.\n« Turska, dan posle: 161 žrtva, 1.440 ranjeno, 2.800 uhapšeno Dejli telegraf: Najgore od Erdogana tek dolazi »


Integracija regiona u EU i NATO rješenje za sva pitanja – Krug99\nNed, 27.05.2018. 12:15\nSARAJEVO, 27. maja (FENA) – Stav Asocijacije nezavisnih intelektualaca Krug 99 je da je izgradnja demokratske Srbije neosporno bitan činilac demokratizacije i izgradnje demokratske Bosne i Hercegovine.\nOvu tvrdnju iznio je predsjednik Kruga 99 Adil Kulenović uoči redovne sesije ove asocijacije, čija je današnja tema bila “Regionalno povezivanje i nacionalne manjine”.\nKulenović smatra da nacionalne manjine u Srbiji i BiH trebaju vršiti uticaj dvostrano.\n– Ukupnom izgradnjom demokratske Srbije trebaju uspostavljati standarde i principe koji vrijede u cijelom demokratskom svijetu, posebno u Evropskoj uniji. S druge strane, na taj način trebaju doprinositi principima uspostavljanja demokratske BiH – kazao je.\nKonstatovao je da se BiH ne obezbjeđuje mogućnost izgradnje demokratske države, što koči njen ukupan razvoj, stabilnost i mir.\nJedan od uvodničara današnje sesije, poslanik u Narodnoj skupštini Republike Srbije Enis Imamović, smatra da je potrebno raditi na unapređenju regionalne saradnje kroz koju treba doći i do poboljšanja položaja nacionalnih manjina.\nBudući da je Imamović poslanik u Narodnoj skupštini Srbije iz Sandžaka, ukazao je na posebnu vezu između BiH i Sandžaka u kojem Bošnjaci žive kao većinski autohton narod, ali i kao brojčana manjina u Srbiji i Crnoj Gori.\nNaglasio je da državni vrh Srbije gotovo bez izuzetka pokušava sebe postaviti u nadređeni položaj u odnosu na BiH kada je u pitanju Dejtonski sporazum, predstavljajući sebe kao neku vrstu garanta tog sporazuma.\n– To nije tačno, jer je Srbija, zajedno sa BiH i Hrvatskom, ravnopravna potpisnica Dejtonskog sporazuma – tvrdi Imamović.\nRješenje za sva pitanja on vidi u integraciji regiona u EU i NATO, jer u tim sistemima postoje standardi za unapređenje regionalne saradnje i poboljšanje odnosa između država u regionu.\nNovinarima se obratio i predsjednik Izvršnog odbora Bošnjačkog nacionalnog vijeća u Srbiji doc.dr. Hasim Mekić, koji se osvrnuo na pitanje bosanskog jezika te istakao da im je cilj doprinijeti poboljšanju obrazovanja na bosanskom jeziku.\n– Činimo sve da taj proces bude što kvalitetniji te da u tom procesu sarađujemo sa ostalim nacionalnim vijećima – kazao je.\nIstakao je da je interes Bošnjačkog nacionalnog vijeća da u okviru svojih mogućnosti da svoj doprinos poboljšanju života građana u određenim regijama.\nŽelja i namjera im je, kako je rekao, da urede društvenu zajednicu na dobrobit svih građana, zaključivši da svi imaju jedan zajednički cilj, a to je Evropa.\nKRUG 99 REGIONALNO POVEZIVANJE NACIONALNE MANJINE\nKrug 99: Regionalno povezivanje i nacionalne manjine\n– Posebno važan aspekt ove teme jeste i veza između Bosne i Sandžaka, u kojem Bošnjaci žive kao autohton narod, većinski, ali brojčano manjina u Srbiji i Crnoj Gori\nSARAJEVO (AA) – U Sarajevu je danas održana redovna sesija Asocijacije nezavisnih intelektualaca – Krug 99 čija je tema bila “Regionalno povezivanje i nacionalne manjine”, a uvodničari Enis Imamović, narodni poslanik u Skupštini Srbije iz Sandžaka i Hasim Mekić, predsjednik Izvršnog odbora Bošnjačkog nacionalnog vijeća u Srbiji, javlja Anadolu Agency (AA).\nImamović je rekao kako je zahvalan na prilici da da doprinos početku procesa konačnog unapređenja regionalne saradnje kroz koju, kako smatraju, treba doći do poboljšanja nacionalnih manjina.\nRekao je kako će se na današnjoj temi osvrnuti s aspekta Bošnjaka Sandžaka i aspekta Sandžaka kao jedne historijske regije u kojoj u vijekovima u harmoniji žive četiri naroda i tri vjere.\n“Posebno važan aspekt ove teme jeste i veza između Bosne i Sandžaka, u kojem Bošnjaci žive kao autohton narod, većinski, ali brojčano manjina u Srbiji i Crnoj Gori. Kada govorimo o Bošnjacima u Crnoj Gori moramo imati u vidu nekoliko činjenica. To je da smo mi, kao što rekoh, u ovom trenutku definisani kao nacionalna manjina koja iza sebe nema državu koja bi u punom kapacitetu na bilateralnom nivou zajedno sa Srbijom rješavala pitanja koja su od vitalnog značaja”, smatra Imamović.\nIstakao je kako treba imati u vidu i da su Bošnjaci autohton narod u BiH, autohton narod u Sandžaku i da su dio jedinstvenog bošnjačkog nacionalnog korupsa na području bivše SFRJ i da su Bošnjaci narod koji evropski živi, evropski radi, evropski misli, ali i narod nad kojim je izvršen genocid za koji još uvijek čeka dostizanje pune pravde.\n“Mi smo zbog toga i predali Skupštini Srbije na usvajanje rezoluciju o genocidu u Srebrenici i smatramo da je to jedan od najvažnijih civilizacijiskih iskoraka koje Republika Srbija treba da napravi u cilju normalizacije odnosa s BiH. Mi također vidimo i da državni vrh Srbije gotovo bez izuzetka pokušava sebe staviti u neki nadređeni položaj u odnosu na BiH kada je u pitanju i Daytonski sporazum, predstavljajući sebe kao neku vrstu garanta tog Daytonskog sporazuma, što nikako nije tačno”, rekao je Imamović, podsjetivši kako je Srbija ravnopravna potpisnica s BiH i Hrvatskom kada je riječ o pomenutom sporazumu.\nIstakao je kako su iznijeli stav da rješenje za sva pitanja s kojima se suočavaju vide u integracijama regiona u Evropsku uniju i NATO.\n“Smatramo da u tim sistemima postoje standardi za unapređenje regionalne saradnje i poboljšanje odnosa između država i naroda u regionu. Vjerujem da ćemo upravo na ovom forumu dati odgovore na ta važna pitanja ili barem započeti taj važan proces pomirenja i zatvaranja svih otvorenih pitanja između država i naroda u našem regionu”, rekao je Imamović.\nMekić je kazao kako Bošnjačko nacionalno vijeće, kao najveće predstavničko tijelo Bošnjaka u Republici Srbiji, pored osnovnih aktivnosti, ima i neke oficijalne aktivnosti, a u prvom redu su one u vezi s obrazovanjem.\n“Imamo jedan organ koji se isključivo bavi tim procesom obrazovanja, odnosno nastave na bosanskom jeziku u Republici Srbiji. Pored toga, imamo Odbor za kulturu koji se bavi kulturnim sadržajima, Odbor za informisanje, Odbor za jezik i pismo. U svim tim odborima su ljudi koji su iz neposredne struke i imamo otvoren jedan sistem”, poručio je Mekić.\nIstakao je kako imaju za cilj da u svakom od pomenutih odbora utiču na poboljšanje stanja vezanog za pojedinu oblast.\n“U prvom redu nam je interes da doprinesemo poboljšanju obrazovanja u nastavi na bosanskom jeziku, ali i kompletnom procesu nastave jer u nastavi na bosanskom jeziku imamo i drugu populaciju i učenike koji nisu samo Bošnjaci. Činimo sve da taj proces bude što je moguće kvalitetniji, činimo sve da u svom procesu sarađujemo s ostalim nacionalnim vijećima”, poručio je Mekić.\nIstakao je kako se na nivou države itekako razgovara o pomenutim pitanjima, također teži se da država ima drugačiji odnos nego trenutno, a on će u velikoj mjeri zavisiti od osnova u međusobnim odnosima država u okruženju.\n“Interes Bošnjačkog nacionalnog vijeća je da sa svoje strane, koliko može, da doprinos da se ambijent i život svih građana u određenim regijama i prostorima poboljša. Tim uređenjem, mi imamo namjeru i želju da uredimo društvenu zajednicu u kojoj živimo i na taj način damo svoj doprinos uređivanju kompletne društvene zajednice na dobrobit svih građana. Sve nas to zajednički vodi prema našem jednom zajedničkom cilju, a taj naš zajednički cilj je Evropa”, kazao je Mekić.\nPrevious KRUG 99: Migranti moraju biti zaštićeni na teritoriji svake države\nNext Heidari: Iran vjeruje da EU može ispoštovati obaveze iz nuklearnog sporazuma


Nauka mart 29 2018\tveličina teksta\tSmanji veličinu teksta Povećaj veličinu teksta 0\nLjudi koji su preživeli moždani udar neposredno pre ili odmah po rođenju u stanju su da relativno brzo kompenzuju oštećenje aktivacijom ćelija desne hemisfere na istom mestu na kojem se nalaze oštećene ćelije leve, pokazala je nedavna studija Američke Asocijacije za Naprednu Nauku.\nOvi pacijenti su, prema izveštaju, razvili normalne veštine komunikacije, saopšteno je u mesečnom biltenu. Istraživanje je obuhvatilo dvanaestoro osoba starosne dobi od 12 - 25 godina koji su imali moždani udar u istom regionu, neposredno pre ili odmah nakon porođaja.\nOdrasle osobe pogođene moždanim udarom, često izgube mogućnost govora kao i razumevanja reči. Skeniranje magnetnom rezonancom leve hemisfere srodnika pacijenata - subjekata studije, pokazalo je aktivnost u centru zaduženom za komunikaciju - što bi ukratko značilo da su u stanju da čuju i razumeju govor. Magnetna rezonanca kod pacijenata koji su u ranom detinjstvu preživeli moždani udar u ovom regionu pokazalo je identičnu aktivnost u istoj oblasti desne hemisfere.\nZaključak sugeriše da su ćelije desne strane potpuno preuzele funkciju koja se odnosi na komunikaciju - govor , razumevanje i čitanje. Odavno je ustanovljena činjenica da se oštećenje jedne oblasti mozga može na neki način kompenzovati. Vrlo mala deca obično pokazuju podjednaku aktivnost u obe moždane sfere. Vremenom, oblast koja je zadužena za veštine komunikacije u levoj, postaje prirodno dominantna - što je posledica evolucije i strukture centara viših moždanih funkcija.\nKod moždanog udara u ranom detinjstvu nervne ćelije suprotne hemisfere mogu u potpunosti preuzeti funkcije oštećenog regiona - u ovom slučaju oblasti u kom se nalazi centar za komunikaciju i da se tokom mlađeg životnog doba za njih bez problema specijalizuju.\nmedicina\t zdravlje\t mozak\t deca\nViše iz ove kategorije « Pozivamo vas na prezentaciju aparata TESLINI KALEMOVI za lečenje mnogih bolesti\nmaj 05 2014\t0


Statistike upotrebe antivirusa - Baguje.COM\nA sada malo zanimljivosti. Upravo su objavljene statistike upotrebe antivirusnih programa. Ono što je zapanjujuće da su prva četiri mesta zauzeli besplatni anvirusi. Statistika je rađena za jun mesec 2010. godine.\nIako se na slici ne vidi najbolje, predlažem da pogledate PDF celog izveštaja ovde. Prvih 10 mesta zauzimaju sledeći antivirusi:\nPredlažem da pogledate i moj prošli post : Koji antivirus je najbolji?\nSledeći članak Gašenje Gmail, Live ili Yahoo naloga\nPrethodni članak 8 besplatnih programa za rezanje CD/DVD diskova


Dom zdravlja dobio Savetovalište za dijabetes - juGmedia\n„Ova bolest poprima sve ozbiljnije razmere kako u svetu, tako i Srbiji. U našoj zemlji registrovano je 710.000 obolelih od dijabetesa, a svake godine od ove bolesti, ili komplikacija koje ona izaziva umre oko 3.000 ljudi“, rekao je Vekić.\nNIŠ – U niškom Domu zdravlja danas je otvoreno Savetovalište za dijabetes, prvo takve vrste u našoj zemlji.\nPomoćnik ministra zdravlja Berislav Vekić najavio je ovom prilikom da će do 14. novembra, Svetskog dana borbe protiv dijabetesa, u Domovima zdravlja širom zemlje biti otvoreno 20 ovakvih savetovališta.\nVekić je rekao da će se na otvaranju Savetovališta za dijabetes raditi kako bi se stalo na put širenju „epidemije“ dijabetesa.\nPrema Vekićevim rečima kod velikog broja pacijenata u našoj zemlji dijabetes se otkrije tek kad izazove ozbiljne zdravstvene probleme, tako da će glavna uloga Savetovališta biti prevencija i rano otkrivanje obolelih.\nPredsednik Republičke stručne komisije za dijabetes dr Nebojša Lalić rekao je da Savetovališta neće predstavljati zamenu za izabrane lekare, već će im pružati pomoć u lečenju dijabetesa.\nU niškom Savetovalištu za dijabetes, kako je rečeno ovom prilikom, pored lekara opšte prakse biće angažovani i dijetetičari, interniste i endokrinolozi.\nNovi rendgen aparat na niškom aerodromu\nUhapešn administrator Telegrama iz Niša\nPripadnici Ministarstva unutrašnjih poslova, Uprave kriminalističke policije, uhapsili su N. S. (1996) iz Niša, zbog postojanja osnova sumnje da je…\nU bolnici u Vranju gde je privremeno bila smeštena laboratorija jutros oko 6.30 sati izbio je požar, potvrdila je direktorka Zdravstvenog centra Ljiljana…


Crna Gora se Grcevito Napreze da Formira Vladu\nHome > Crna Gora se Grcevito Napreze da Formira Vladu\nPitanje nezavisnosti stoji na putu formiranju operativne republicke vlade.\nCrnogorska vlada jos nije ni formirana, a kriticari vec pricaju o njenom raspadu.\nRazgovori o formiranju nove vlade traju jos od izbora odrzanih 22. aprila, na kojima je pobedila koalicija predsednika Mila Djukanovica sastavljena od Demokratske partije socijalista, DPS, i Socijaldemokratske partije, SDP, koja se zalaze za nezavisnost Crne Gore.\nObzirom da ova izborna pobeda nije bila ubedljiva, koalicija je morala da se osloni na problematicnu podrsku Liberalnog saveza, LS.\nDok DPS i SDP imaju slicne politicke programe, LS je stranka koja buducnost nove vlade dovodi u pitanje. Djukanovic odugovlaci sa preduzimanjem koraka koji bi vodili nezavisnosti, a liberali zele da se bez odlaganja krene u proces ostvarenja nezavisnosti.\nDjukanovic nije imao drugog izbora, pa je morao da uzme u obzir stav Liberalnog saveza, posto sest poslanickih mesta ove stranke donose prevagu u crnogorskom parlamentu koji broji 77 narodnih poslanika.\nUmesto zahteva za ministarskim mestima u vladi, liberali su odlucili da iskoriste svoju poziciju da bi izdejstvovali prednost na crnogorskoj politickoj sceni.\nPrvog dana zasedanja novoizabranog parlamenta, liberali su zahtevali da predsednik skupstine i zvanicnik DPS-a Svetozar Marovic ustupi svoje mesto njihovom kandidatu - Vesni Perovic. DPS je smatrao da nema izbora u toj stvari plaseci se da bi LS mogao uskratiti svoju podrsku. Svesni svog uticaja, liberali su iznosili zahteve za koje se veruje da kompromituju predsednika Djukanovica, a on, mada se zalaze za nezavisnost Crne Gore, tezi postizanju konsenzusa u zemlji o nacinu otcepljenja od jugoslovenske federacije.\nPoliticki konsenzus po ovom pitanju nema nikakvog znacaja za liberale. Tokom rasprava o vladinom programu za njen predstojeci mandat, oni su primorali potpredsednika DPS-a i buduceg premijera Filipa Vujanovica da u program unese sporazum o organizovanju referenduma o nezavisnosti.\nU medjuvremenu, Vujanovic je objavio da je jedan od prvih zadataka vlade zapocinjanje pregovora sa Srbijom o buducim odnosima izmedju dva sastavna dela jugoslovenske federacije.\nLiberali veruju da su Vujanovic i Djukanovic vec zapoceli tajne pregovore sa Beogradom i stoga su zabrinuti da ce ovi razgovori usporiti proces odvajanja Crne Gore od zajednicke drzave.\nLS je protumacio najavu pregovora sa Srbijom kao povratak na situaciju od pre dve godine kada je bila aktuelna rasprava o redefinisanju odnosa izmedju Srbije i Crne Gore, a ne i neposredna debata o nezavisnosti.\nLiberali se takodje ostro suprotstavljaju vladinoj odluci da pregovara sa crnogorskom opozicijom "Zajedno za Jugoslaviju". "Vlada ne bi trebalo da ima ikakvog kontakta sa opozicijom," kaze bivsi lider Liberalne stranke Slavko Perovic.\nMedjutim, Djukanovic se nasao u teskoj situaciji posto je opozicija pretila da ce bojkotovati bilo kakav referendum o nezavisnosti usled cega bi predsednikovi napori usmereni na pomirenje izmedju sledbenika i kriticara nezavisnosti kao opcije bili osudjeni na neuspeh.\nOpozicija veruje da je novi program vlade, ciji je nacrt izneo Vujanovic, otisao predaleko u pokusaju da marginalizuje one Crnogorce koji zele da ostanu u federaciji.\nJedan od onih koji su nezadovoljni vladinim programom je predsednik Narodne stranke Dragan Soc, koji je koaliciju DPS-a i SDP-a napustio u decembru mesecu prosle godine, u znak protesta protiv odbijanja njegovih kolega da zapocnu ozbiljan dijalog sa Srbijom o pitanju nezavisnosti.\nSoc tvrdi da je ostavljeno veoma malo prostora za diskusiju posto su njegovi koalicioni partneri insistirali na priznavanju Srbije i Crne Gore kao dve suverene drzave.\nOpozicija veruje da je od sustinske vaznosti da se cuje njihov glas u pregovorima o nezavisnosti. Prirodno, liberali bi pokusali da sprece takav razvoj dogadjaja makar dok su u savezu sa vladajucom koalicijom.\nPitanje nezavisnosti je vec naskodilo Crnoj Gori na finansijskom planu, posto su zapadne agencije za pruzanje pomoci, koje se suprotstavljaju nezavisnosti Crne Gore, odlozili upucivanje ocajnicki potrebnih sredstava crnogorskim vlastima.\nVeci deo sume od 89 miliona dolara koji je odobrio americki kongres je zadrzan kao deo pritiska medjunarodne zajednice da Crna Gora ostane u jugoslovenskoj federaciji. Time se pogorsavaju socijalni problemi u manje razvijenim delovima republike i produbljuju politicke tenzije u Podgorici.\nSource URL: https://iwpr.net/sr/global-voices/crna-gora-se-grcevito-napreze-da-formira-vladu